રાજ્યના સાડા છ લાખ ઉમેદવારોના ભાવિ સાથે ચેડાં કરનારા કૌભાંડીઓને જેલમાં પૂરે તેવી લાગણી વ્યક્ત કરતાં વિરોધપક્ષના નેતા પરેશ ધાનાણીએ જણાવ્યું છે કે, સરકારે સત્તાના જોરે યુવાના હક-ન્યાય માટે યોજેલી વિધાનસભા કૂચને અટકાવવાનો પ્રયાસ કર્યો હતો, પરંતુ અંતે સત્યનો વિજય થયો છે અને બિન સચિવાલયની પરીક્ષામાં ગેરરીતિ પુરવાર થતાં સમગ્ર પરીક્ષા રદ કરવાની ફરજ પડી છે ત્યારે આગામી સમયમાં લેવાનારી પરીક્ષામાં મળતિયા નહીં, પરંતુ મેરિટવાળા ઉમેદવારોની જ ભરતી થાય તેવી પદ્ધતિ અપનાવવી જોઈએ.